CELEX: C2007/199/04
Language: fi
Date: 2007-08-25 00:00:00
Title: Asia C-284/04: Yhteisöjen tuomioistuimen tuomio (suuri jaosto) 26.6.2007 (Landesgericht für Zivilrechtssachen Wienin (Itävalta) esittämä ennakkoratkaisupyyntö) — T-Mobile Austria GmbH, 3G Mobile Telecommunications GmbH, Mobilkom austria Aktiengesellschaft, aiemmin mobilkom austria AG & Co. KG, Master-talk Austria Telekom Service GmbH & Co. KG, ONE GmbH, Hutchison 3G Austria GmbH ja Tele.ring Telekom Service GmbH, TRA 3G Mobilfunk GmbH:n oikeusseuraajana, v. Itävallan tasavalta (Kuudes arvonlisäverodirektiivi — Verolliset liiketoimet — Taloudellisen toiminnan käsite — 4 artiklan 2 kohta — Sellaisten oikeuksien myöntäminen, joiden perusteella voidaan käyttää tiettyä telepalveluille varattua radiotaajuutta)

25.8.2007   
            
            
               FI
            
            
               Euroopan unionin virallinen lehti
            
            
               C 199/3
            
         Yhteisöjen tuomioistuimen tuomio (suuri jaosto) 26.6.2007 (Landesgericht für Zivilrechtssachen Wienin (Itävalta) esittämä ennakkoratkaisupyyntö) — T-Mobile Austria GmbH, 3G Mobile Telecommunications GmbH, Mobilkom austria Aktiengesellschaft, aiemmin mobilkom austria AG & Co. KG, Master-talk Austria Telekom Service GmbH & Co. KG, ONE GmbH, Hutchison 3G Austria GmbH ja Tele.ring Telekom Service GmbH, TRA 3G Mobilfunk GmbH:n oikeusseuraajana, v. Itävallan tasavalta
   (Asia C-284/04) (1)
   
   (Kuudes arvonlisäverodirektiivi - Verolliset liiketoimet - Taloudellisen toiminnan käsite - 4 artiklan 2 kohta - Sellaisten oikeuksien myöntäminen, joiden perusteella voidaan käyttää tiettyä telepalveluille varattua radiotaajuutta)
   (2007/C 199/04)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landesgericht für Zivilrechtssachen Wien
   Pääasian asianosaiset
   
      Kantajat: T-Mobile Austria GmbH, 3G Mobile Telecommunications GmbH, Mobilkom austria Aktiengesellschaft, aiemmin mobilkom austria AG & Co. KG, Master-talk Austria Telekom Service GmbH & Co. KG, ONE GmbH, Hutchison 3G Austria GmbH ja Tele.ring Telekom Service GmbH, TRA 3G Mobilfunk GmbH:n oikeusseuraajana
   
      Vastaaja: Itävallan tasavalta
   Oikeudenkäynnin kohde
   Ennakkoratkaisupyyntö — Landesgericht für Zivilrechtssachen Wien — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 4 artiklan 5 kohdan ja liitteessä D olevan 1 kohdan tulkinta — Julkisoikeudellisen yhteisön viranomaisen ominaisuudessa harjoittama toiminta tai suorittamat liiketoimet — Taajuuksien jakaminen matkapuhelinoperaattoreille huutokaupalla
   Tuomiolauselma
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 4 artiklan 2 kohtaa on tulkittava siten, että se, että taajuuksien osoittamisesta vastaava kansallinen sääntelyviranomainen myöntää elektromagneettisia taajuuksia koskevien käyttöoikeuksien kaltaisia oikeuksia matkaviestintäpalveluiden tarjoamiseksi yleisölle järjestämällä huutokaupan, ei ole kyseisessä säännöksessä tarkoitettua taloudellista toimintaa eikä se näin ollen kuulu kyseisen direktiivin soveltamisalaan.
   
      (1)  EUVL C 262, 23.10.2004.